**Zápisnica zo zasadnutia Rady školy.**

**Deň a čas konania:** 4.11.2021, 17:00 hod.

**Miesto konania:** online, prostredníctvom aplikácie ZOOM

**Prítomný:**

Členovia Rady školy: Kamil Zeman (ďalej len „p. Zeman“)

Martin Grondžák (ďalej len „p. Grondžák“)

Zuzana Bučáková (ďalej len „p. Bučáková“)

Dagmar Petrová (ďalej len „p. Petrová“)

Alžbeta Morbacherová (ďalej len „p. Morbacherová“)

Alena Braunerová (ďalej len „p. Braunerová“)

Zuzana Koyšová (ďalej len „p. Koyšová“)

Juraj Kmeťko (ďalej len „p. Kmeťko“)

Iliana Medviďová (ďalej len „p. Medviďová“)

(v ďalšom texte spolu len „prítomní členovia RŠ“)

Prizvaní: Pavol Bernáth (ďalej len „p. Bernáth“)

Helena Kačurová (ďalej len „p. Kačurová“)

(v ďalšom texte spolu len „prítomní“)

So súhlasom a za prítomnosti všetkých prítomných členov RŠ sa uskutočnilo riadne zasadnutie Rady školy s nasledovným programom.

**Program:**

1. Otvorenie.
2. Prezentácia, voľba zapisovateľa a overovateľa zápisnice.
3. Informácia o stave úloh/uznesení z predchádzajúcich zasadnutí Rady školy.
4. Prerokovanie Správy o výsledkoch a podmienkach výchovno-vzdelávacej činnosti 2020 – 2021.
5. Priebežná informácia vedenia školy o pedagogicko-organizačnom a materiálno-technickom zabezpečení výchovno-vzdelávacieho procesu.

* Všeobecné zhodnotenie za mesiace 05 až 09 / 2021.

1. Rôzne.
2. Záver.
3. **Otvorenie**

Zasadnutie Rady školy (ďalej len „zasadnutie“) otvoril predseda Rady školy p. Zeman a konštatoval, že termín a program zasadnutia bol oznámený prítomným avšetci prítomní vyjadrujú súhlas s termínom, programom, miestom konania zasadania aformou oznámenia a prehlasujú, že zasadanie je uznášania schopné.

1. **Prezentácia, voľba zapisovateľa a overovateľa zápisnice**

P. Zeman predniesol návrh na voľbu zapisovateľa a na voľbu overovateľa zápisnice. Za zapisovateľa navrhol zvoliť p. Braunerovú a za overovateľa zápisnice navrhol zvoliť p.Kmeťka. Následne prítomní pristúpili k hlasovaniu.

Výsledky hlasovania:

ZA Kamil Zeman, Martin Grondžák, Alena Braunerová, Zuzana Koyšová, Alžbeta Morbacherová, Dagmar Petrová, Iliana Medviďová, Zuzana Bučáková.

PROTI nikto

ZDRŽAL SA Juraj Kmeťko

Zasadanie kvalifikovanou väčšinou hlasov prijalo.

**Uznesenie k bodu č. 2**

**Prítomní na zasadnutí zvolili za zapisovateľa Alenu Braunerovú a za overovateľa zápisnice Juraj Kmeťka.**

1. **Informácia o stave úloh/uznesení z predchádzajúcich zasadnutí Rady školy**

Rada školy vzala na vedomie, že z predchádzajúceho obdobia nie sú prenesené úlohy, ktoré by mali byť obsahom predmetného bodu rokovania.

1. **Prerokovanie Správy o výsledkoch a podmienkach výchovno-vzdelávacej činnosti 2020** **– 2021.**

P. Bernáth, riaditeľ školy, poskytol informácie týkajúce sa zmeny legislatívy k 15.9.2021. Správa je vypracovaná podľa vzoru p. Polákovej.

Obsah správy:

* Zhrnutie zápisníc z predchádzajúceho obdobia.
* Ekonomické parametre (p. Dekanková, ekonómka).
* Školské poradenstvo.
* Školský klub detí (p. Braunerová).
* Projekty školy (p. Hlásniková).

Výsledky hlasovania:

ZA Kamil Zeman, Martin Grondžák, Alena Braunerová, Zuzana Koyšová, Alžbeta Morbacherová, Dagmar Petrová, Juraj Kmeťko, Iliana Medviďová, Zuzana Bučáková.

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo.

**Uznesenie k bodu č. 4**

**Prítomní boli oboznámení s obsahom správy a vzali ju na vedomie.**

1. **Priebežná informácia vedenia školy o pedagogicko-organizačnom a materiálno-technickom zabezpečení výchovno-vzdelávacieho procesu.**

* **Všeobecné zhodnotenie za mesiace 05 až 09 / 2021.**

P. Bernáth, riaditeľ školy, poskytol nasledujúce informácie:

* Naďalej sa spracovávajú štatistiky na týždennej a mesačnej báze, ktoré sa zasielajú na Ministerstvo školstva SR:
* Týždenná (počty detí, výnimky z testovania, pozitivita na COVID-19).
* Mesačná (Sociálna poisťovňa OČR pre rodičov).
* V mesiaci jún 2021 sa riešila realizácia plaveckých kurzov. Pre deti ktorých rodičia prejavili záujem je organizované plávanie a toto je zahrnuté v rozvrhu hodín.
* Počet detí v školskom roku 2021/2022 je stabilizovaný. Otvorené boli tri triedy prvého ročníka. Počet zamestnancov je stabilný.
* V mesiaci jún 2021 sa riešila objednávka učebníc a pracovných zošitov (Matematika, Slovenský jazyk, Anglický jazyk). V prípade realizácie on-line vyučovania, sú žiaci zabezpečený pracovnými zošitmi.
* S Miestnym úradom Karlová Ves (ďalej len „MÚ Karlová Ves“) sa riešila problematika navýšenia cien elektriny a tepla.
* Bola vykonaná revízia výťahov. Zároveň poďakoval MÚ Karlová Ves za promptné riešenie opráv výťahov.
* Škola zabezpečila nákup poistiek.
* Škola zabezpečila opravu osvetlenia v šatniach.
* Rieši sa oprava osvetlenia v triedach.
* Od augusta 2021 škola zabezpečuje distribúciu samotestov na COVID-19 pre rodičov, ktorí o to prejavili záujem.
* V uplynulom období bol jeden žiak pozitívne testovaný na COVID-19, avšak následný test nepotvrdil pozitivitu. V súčasnosti je jeden žiak na prvom stupni pozitívny.
* V septembri 2021 bola realizovaná oslava pri príležitosti nedožitého 100-ho výročia narodenia Alexandra Dubčeka a 25. výročia osadenia stĺpu mieru. V rámci programu osláv bola realizovaná výstava a vystúpenia žiakov školy.
* MÚ Karlová Ves navýšil rozpočet na zabezpečenie prevádzky kuchyne o 20 000 EUR v mesiaci september 2021.
* Kvartálne spracovanie projektu „V základnej škole úspešne II“. MÚ Karlová Ves prisľúbil opäť spoluúčasť vo výške 5%.
* Bol realizovaný nákup do školského klubu detí.
* S cieľom znížiť riziko šírenia COVID-19, sa v ŠKD deti rozdeľujú podľa ročníkov, aby nedochádzalo k ich  premiešavaniu.
* Triedne aktívy sa i naďalej budú realizovať on-line, prostredníctvom aplikácie ZOOM.
* S MÚ Karlová Ves bolo uskutočnené rokovanie k rozpočtu.
* Od októbra 2021 sú v činnosti krúžky pre deti. Tieto sú zabezpečované v rámci tried.
* Akcie školy:
* Pasovačka prvákov,
* Európsky deň športu,
* Deň jablka,
* Deň knižníc,
* Výstava ovocia a zeleniny.

Následná diskusia:

* P. Grondžák sa zaujímal ako je zabezpečené dištančné vzdelávanie v prípade zavretia ročníka, alebo školy.
* V odpovedi p. riaditeľ informoval, že dištančné vzdelávanie je zabezpečené, operatívne sa bude riešiť v prípade zhoršenia situácie. Škola postupuje podľa pokynov regionálneho úradu zdravotníctva.
* P. Grondžák – je prehľad o počte zaočkovaných žiakov?
* P. riaditeľ reagoval, že vakcinácia nie je prístupná informácia. Prístupné sú len počty detí, ktoré majú výnimku z karantény.
* P. Bučáková – v prípade zatvorenia triedy je možné, aby deti ktoré majú výnimku z karantény mohli byť začlenené do iného kolektívu. Zdôraznila negatívny poznatok z hybridného vyučovania.
* P. riaditeľ reagoval, že škola bude postupovať v súlade s pokynmi úradu regionálneho zdravotníctva. Ďalej informoval, že pri súčasnom personálnom obsadení sa momentálne hybridné vyučovanie nedá zabezpečiť.

* P. Medviďová škola sa riadi podľa školského COVID semaforu, ak riaditeľ preruší vyučovanie, pokladá to za lepšiu prevenciu.
* P. riaditeľ – preto sme preventívne zavreli jednu triedu prvého stupňa.
* P. Zeman – pripravuje sa generálna oprava v kuchyni, v akom stave je tento projekt?
* P. riaditeľ – čo sa týka opravy kuchyne, projekt je pripravený, MÚ Karlová Ves navýšila rozpočet na zabezpečenie súčasného chodu kuchyne. Dátum generálnej opravy je vecou rozhodnutia MÚ Karlová Ves.
* P. Zeman – problémy so zúčtovaním elektriny, vody vo vedľajšej budove.
* P. riaditeľ – vedľajšiu budovu účtuje firma Hrad, ktorá nevyúčtovala faktúry. Oddelenie správy budov MÚ Karlová Ves, pani Barboríková urgovala firmu Hrad, následne boli faktúry zaslané a MÚ Karlová Ves ich promptne pripísal na účet školy.

1. **Rôzne**

**Koncepcia rozvoja školy**

V ďalšom p. Riaditeľ informoval ohľadne „Koncepcie rozvoja školy“. Pripravuje sa na dva roky. Bola vykonaná voľba riaditeľa školy. Bola vypracovaná koncepcia, ktorá má stanovené ciele, úlohy a návrhy. Predkladá sa na rokovanie rady školy.

Výsledky hlasovania ku koncepcii školy:

ZA Kamil Zeman, Martin Grondžák, Alena Braunerová, Zuzana Koyšová, Alžbeta Morbacherová, Dagmar Petrová, Juraj Kmeťko, Iliana Medviďová, Zuzana Bučáková.

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo.

**Uznesenie k bodu č. 6**

**Prítomní boli oboznámení s Koncepciou rozvoja školy a vzali ju na vedomie.**

Následná diskusia:

* P. Grondžák – po prázdninách bolo potrebné odovzdať vyhlásenie o bezinfekčnosti. Je nutné ho odovzdávať v papierovej forme, alebo postačuje cez EduPage?
* P. riaditeľ – postačuje zaslať vyplnený formulár prostredníctvom EduPage.

1. **Záver**

Predseda RŠ p. Zeman konštatoval, že program zasadnutia je vyčerpaný, poďakoval zúčastneným členom a ukončil zasadnutie Rady školy.

Túto zápisnicu spísala p. Braunerová po ukončení zasadnutia z poznámok, ktoré si počas zasadnutia zaznamenala.

Bratislava, 8.11.2021 Bratislava, .11.2021

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Alena Braunerová Juraj Kmeťko

zapisovateľka overovateľ zápisnice